b'\n_START_ARTICLE_\nAlex Kunnari\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nKunnari on palkittu useita kertoja: muun muassa Discopress on valinnut h\xc3\xa4net vuoden DJ:ksi vuonna 2009 ja YleX vuoden kotimaiseksi DJ-artistiksi vuonna 2012. City on valinnut h\xc3\xa4net parhaaksi DJ-artistiksi 2000-luvulla, ja \xe2\x80\x9dCity of Sin\xe2\x80\x9d -musiikkivideo on ollut ehdolla Emma-gaalassa vuonna 2014. Kunnari on my\xc3\xb6s yksi tunnetun konemusiikkitapahtuma Summer Sound Festivalin j\xc3\xa4rjest\xc3\xa4jist\xc3\xa4._NEWLINE_Vuonna 2015 Kunnari sai tuomion raiskauksesta. K\xc3\xa4r\xc3\xa4j\xc3\xa4oikeus tuomitsi h\xc3\xa4nelle vuoden ja kolme kuukautta ehdollista vankeutta._NEWLINE_Vuonna 2018 Kunnari sai haasteen Helsingin k\xc3\xa4r\xc3\xa4j\xc3\xa4oikeuteen, jossa h\xc3\xa4nt\xc3\xa4 syytet\xc3\xa4\xc3\xa4n sek\xc3\xa4 t\xc3\xb6rke\xc3\xa4st\xc3\xa4 kirjanpitorikoksesta ett\xc3\xa4 t\xc3\xb6rke\xc3\xa4st\xc3\xa4 veropetoksesta. Tapausta k\xc3\xa4sitell\xc3\xa4\xc3\xa4n k\xc3\xa4r\xc3\xa4jill\xc3\xa4 vuoden 2019 lokakuussa. Kunnari sai potkut radioasema Kissilt\xc3\xa4 joulukuussa 2018 h\xc3\xa4nen rikollisen taustansa tultua julki.'